CELEX: 62020TN0208
Language: sk
Date: 2020-04-09 00:00:00
Title: Vec T-208/20: Žaloba podaná 9. apríla 2020 – JH/Europol

8.6.2020   
            
            
               SK
            
            
               Úradný vestník Európskej únie
            
            
               C 191/38
            
         
      Žaloba podaná 9. apríla 2020 – JH/Europol
      (Vec T-208/20)
      (2020/C 191/52)
      Jazyk konania: nemčina
      
         Účastníci konania
      
      
         Žalobca: JH (v zastúpení: M. Quaas Rechtsanwalt)
      
         Žalovaná: Agentúra Európskej únie pre spoluprácu v oblasti presadzovania práva (Europol)
      
         Návrhy
      
      Žalobca navrhuje, aby Všeobecný súd:
      
                  —
               
               
                  určil, že dotknutý príkaz vedúcej úradu žalovanej z 2. apríla 2019 na odvolanie žalobcu s okamžitou platnosťou z vedenia organizačnej jednotky GDPT (ochrana osôb) oddelenia Európskeho policajného úradu (Europol) Governance Directorate je protiprávny, a
               
            
                  —
               
               
                  uložil žalovanej povinnosť zaplatiť žalobcovi bolestné vo výške podľa vlastnej úvahy Všeobecného súdu.
               
            
         Dôvody a hlavné tvrdenia
      
      Na podporu svojej žaloby žalobca uvádza tieto žalobné dôvody.
      
                  1.
               
               
                  Porušenie Služobného poriadku Europolu.
                  Žalobca uvádza, že sporné disciplinárne opatrenie nespĺňa podmienky Služobného poriadku Europolu. Žalovaná obišla platné ustanovenia služobného poriadku a pokúsila sa odôvodniť dotknuté disciplinárne opatrenie (až) o niekoľko mesiacov neskôr so spätnou účinnosťou a odkazom na reorganizačné opatrenia.
               
            
                  2.
               
               
                  Poškodenie zdravia a práceneschopnosť
                  Žalobca sa ďalej domáha bolestného, pretože bol preukázateľne poškodený na zdraví v dôsledku protiprávneho opatrenia, čím mu bola znemožnená ďalšia pracovná činnosť.